CELEX: 62010CN0499
Language: da
Date: 2010-10-19 00:00:00
Title: Sag C-499/10: Anmodning om præjudiciel afgørelse indgivet af Rechtbank van eerste aanleg te Brugge (Belgien) den 19. oktober 2010 — Vlaamse Oliemaatschappij mod F.O.D. Financiën

15.1.2011   
            
            
               DA
            
            
               Den Europæiske Unions Tidende
            
            
               C 13/19
            
         Anmodning om præjudiciel afgørelse indgivet af Rechtbank van eerste aanleg te Brugge (Belgien) den 19. oktober 2010 — Vlaamse Oliemaatschappij mod F.O.D. Financiën
   (Sag C-499/10)
   ()
   2011/C 13/34
   Processprog: nederlandsk
   
      Den forelæggende ret
   
   Rechtbank van eerste aanleg te Brugge
   
      Parter i hovedsagen
   
   
      Sagsøger: Vlaamse Oliemaatschappij
   
      Sagsøgt: F.O.D. Financiën
   
      Præjudicielt spørgsmål
   
   Bemyndiger den gamle artikel 21, stk. 3, i sjette direktiv (77/388) (1), som nu affattet ved artikel 205 i Rådets direktiv 2006/112/EF af 28. november 2006 om det fælles merværdiafgiftssystem (2), i forbindelse med samme direktivs artikel 202 og 157, (stk. 1), litra b), medlemsstaterne til at pålægge bestyreren af et depot, bortset fra toldoplag, en ubetinget solidarisk hæftelse for den moms, der skal betales for en levering mod vederlag, som foretages af den afgiftspligtige ejer af varerne, selv om depotbestyreren er i god tro og ikke har gjort sig skyldig i nogen fejl eller forsømmelighed (artikel 51a, stk. 3, i Wetboek van de belasting over toegevoegde waarde (momsloven))?
   
      (1)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1).
   
      (2)  EUT L 347, s. 1.